EkBass/fiwiki-20250220-pages-articles huggingface dataset:
SuperPark

SuperPark on Suomesta lähtöisin oleva sisäaktiviteettipuistokonsepti. Ensimmäinen SuperPark avattiin Sotkamon Vuokattiin vuonna 2012. Suomessa SuperParkeja on kahdeksalla paikkakunnalla: Vuokatissa, Oulussa, Vantaalla, Turussa, Hyvinkäällä, Mikkelissä, Tahkolla ja Kalajoella. Yrityksellä on Suomessa noin 100 työntekijää, ja sen toimitusjohtaja on Juha Tanskanen. SuperPark on laajentunut myös maailmalle. Ensimmäinen ulkomaan puisto aloitti toimintansa Hongkongissa loppuvuodesta 2017. Vuonna 2018 avattiin SuperParkit Ruotsin Uppsalassa, Kiinan Suzhoussa, Singaporessa sekä Malesian Kuala Lumpurissa.SuperPark Malaysia Facebookissa 4.12.2018. Viitattu 9.12.2018. Kesäkuussa 2019 avautui puisto Kiinan Shanghaihin ja marraskuussa Thaimaan Bangkokiin. Vuonna 2020 SuperParkin tytäryhtiö Aasiassa ajautui COVID-kriisin takia taloudellisiin vaikeuksiin, ja osa Aasian puistoista suljettiin pysyvästi. Myös SuperPark Uppsala suljettiin. ==Kasvu ja nykytila== COVID:n jälkeen toiminta on palautunut ennalleen ja uusia puistoja on maailmalle avattu niin, että tällä hetkellä SuperParkeja löytyy Singaporesta, Malesiasta, Kiinasta, Kuwaitista, Filippiineiltä, Indonesiasta ja Australiasta. Uusia puistoja rakennetaan tammikuussa 2024 lisäksi Dubaihin, Egyptiin, Kuwaitiin, Filippiineille ja Saudi-Arabiaan. # Puiston nimi Sijainti Osoite Avattu Verkkosivu 1\. SuperPark Vuokatti Sotkamo (Vuokatti) Linturinteenkatu 1 15. joulukuuta 2012 SuperPark Vuokatti Facebookissa. Viitattu 9.12.2018. 2\. SuperPark Oulu Oulu Tyrnäväntie 16 17. huhtikuuta 2014 SuperPark Oulu Facebookissa 15.4.2014. Viitattu 9.12.2018. 3\. SuperPark Vantaa Vantaa Tammiston kauppatie 13 31. tammikuuta 2015 SuperPark Vantaa Facebookissa 30.1.2015. Viitattu 9.12.2018. 4\. SuperPark Turku Turku Kongressikuja 1 24. maaliskuuta 2016 SuperPark Turku Facebookissa 23.3.2016. Viitattu 9.12.2018. 5\. SuperPark Sveitsi Hyvinkää (Sveitsi) Härkävehmaankatu 4 27. lokakuuta 2017 SuperPark Sveitsi Facebookissa 25.8.2017. Viitattu 9.12.2018. 6\. SuperCorner Tahko Kuopio (Tahko) Keitaankatu 1 2. joulukuuta 2017 SuperCorner Tahko Facebookissa. Viitattu 9.12.2018. 7 SuperCorner Mikkeli Mikkeli Raviradantie 22b 17. maaliskuuta 2018 Saimaa Stadiumin Avoimien ovien päivä -tapahtumasivu Facebookissa. Viitattu 9.12.2018. 8\. SuperPark Kalajoki Kalajoki Matkailutie 312 26. toukokuuta 2018 SuperPark Kalajoki Facebookissa 26.5.2018. Viitattu 9.12.2018. 9\. SuperPark Suzhou Suzhou, Kiina Suzhou Olympic Sports Centre 21. syyskuuta 2018 10\. SuperPark Singapore Singapore 3 Temasek Boulevard 10.11.2018 https://www.superpark.com.sg/ 11\. SuperPark Malaysia Kuala Lumpur, Malesia 156 Jalan Ampang 8. joulukuuta 2018 https://www.superpark.com.my/ 12\. SuperPark Kuwait Kuwait City Al-Rai Block 1 Street 2 8.1.2022 https://www.superpark.com.kw/ 13\. SuperPark Philippines Manila F Eastwood Mall, Eastwood City 15.10.2023 https://superpark.com.ph/ 14\. SuperPark Indonesia Jakarta Pondok Indah Mall 3 20.11.2023 https://superpark.id/ 15\. SuperPark Australia Melbourne Highpoint Shopping Centre 10.12.2023 https://www.superpark.com.au/ ==Lähteet== == Aiheesta muualla == * SuperParkin kotisivut Luokka:Suomalaiset liikunta-alan yritykset
Syysmuistoja

Syysmuistoja (Stevie) on Robert Endersin ohjaama elämäkertaelokuva vuodelta 1978. Hugh Whitemoren oman näytelmänsä pohjalta käsikirjoittama elokuva kertoo englantilaisen naisrunoilija-kirjailija Stevie Smithin (1902–1971) elämästä. Häntä esittää Glenda Jackson ja hänestä huolehtivaa tätiä Mona Washbourne. Pienimuotoista kamarinäytelmää muistuttava elokuva koostuu Stevie Smithin keskusteluista tätinsä ja sulhasensa kanssa, pitkistä monologeista suoraan kameralle ja takaumista. == Rooleissa == == Vastaanotto ja jälkimaine == Sekä Glenda Jackson että Mona Washbourne saivat rooleistaan Golden Globe- ehdokkuudet ja voittivat niistä National Board of Review -palkinnot. Erityisesti Washbourne voitti roolistaan muitakin palkintoja., Awards. Viitattu 14.8.2018. Helsingin Sanomien Paula Talaskivi piti ensi-ilta- arviossaan Jacksonin roolisuoritusta suurenmoisena ja sanoi elokuvan tuottaneen itselleen ”epätavallisen ehjästi hyvän ja jotenkin myös innoittavan elämyksen”. The New York Timesin kriitikot valitsivat Stevien vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Vuoden 1978 brittiläiset elokuvat Luokka:Vuoden 1978 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Näytelmiin perustuvat elokuvat
Turkey in the Straw

Turkey in the Straw on yhdysvaltalainen kansanlaulu. Sävelmä oli suosittu 1830-luvulla ja on edelleen pidetty. ferris.edu. Viitattu 14.8.2018 ”Turkey in the Straw’n” alkuperä on todennäköisesti ”Old Zip Coon” -nimisessä sävelmässä, jonka varhaisin partituuri on vuodelta 1834. Sanotaan, että ”Turkey in the Straw” on lainattu siitä. Useiden varhaisten partituurien mukaan George Washington Dixon esitti ”Zip Coonin” ensimmäisen kerran, mutta kilpaileva minstrel show -esiintyjä Bob Farrell väitti myös esittäneensä sen ensimmäisenä. Joidenkin lähteiden mukaan ”Turkey in the Straw” on peräisin 1800-luvun alusta, mutta väitteen tueksi ei ole esitetty todisteita. Kendall Whaling -museon mukaan sävelmän sanat on kirjoittanut minstrel show -esiintyjä Dan Bryant (Daniel Webster O’Brien) vuonna 1861. ”Turkey in the Straw” oli yleinen minstrel show -esityksissä. ==Lähteet== * Frank, S. (2000). Kendall Whaling Museum Monograph Series No. 12, ”Musick on the Brain.” Kendall Whaling Museum, Sharon, Massachusetts. === Viitteet === Luokka:1800-luvun musiikki Luokka:Yhdysvaltalaiset kansanlaulut
Vaskiskinkki

Vaskiskinkki (Chalcides chalcides) on skinkkien heimoon kuuluva liskolaji. Sitä tavataan Italiasta ja Pohjois-Afrikasta. Lajille on ehdotettu uutta suomenkielistä nimeä idänkolmivarvasskinkki. Vaskiskinkin ruumis on pitkänomainen ja käärmemäinen, väriltään metallinen. Ruumiissa on yleensä neljästä kuuteen tummaa juovaa. Sillä voi myös olla vaaleita raitoja kyljissä ja selässä, ja myös yksiväristä, kuviotonta muotoa esiintyy. Vaskiskinkin jalat ovat pienet ja surkastuneet, ja kussakin on kolme varvasta. Takaraajojen keskimmäinen varvas on muita pidempi. Liskon pää on terävä mutta kuono tylppä. Vaskiskinkin ruumis voi olla 20 senttiä pitkä ja häntä 28-senttinen. Vaskiskinkkiä tavataan Manner-Italiassa Pon tulvatasangon eteläpuolella sekä Sisiliassa, Sardiniassa, Elbassa ja useilla pienemmillä saarilla. Lisäksi sitä esiintyy Koillis-Algeriassa, Pohjois-Tunisiassa ja Luoteis-Libyassa. Manner- Italian ja Sisilian liskot ovat alalajia C. c. chalcides, kun taas Pohjois- Afrikan ja Sardinian yksilöt kuuluvat alalajiin C. c. vittatus. Vaskiskinkin uskotaan tuodun Sardiniaan Pohjois-Afrikasta historiallisena aikana. Laji elää aurinkoisilla ja tihekasvustoisilla alueilla, usein lähellä ihmisasutusta. Vaskiskinkki syö hyönteisiä ja muita selkärangattomia. Naaras synnyttää keskikesällä 3–13 elävää poikasta. == Lähteet == Luokka:Skinkit
La Baule-Escoublac

La Baule-Escoublac on kunta läntisessä Ranskassa Loire-Atlantiquen departementissa Pays de la Loiren alueella. Kunta tunnetaan yleisesti myös nimellä La Baule. Se sijaitsee Atlantin rannikolla. La Baule on suosittu merenrantakohde, jonka kahdeksan kilometriä pitkä hiekkaranta houkutteli matkailijoita jo 1800-luvun loppupuolella.Tour de France 2018 ==Nähtävyyksiä== Kunnassa on vuonna 1980 perustettu ilmailumuseo Musée aéronautique Presqu’île- Côte-d’Amour. Museo on tullut tunnetuksi ilma-alusten kunnostajana ja säilyttäjänä. Sen ensimmäinen kunnostettu kone oli harvinainen kaksitaso Caudron-Renault C-275. Vuonna 2005 La Baulessa kuollut arkkitehti ja taiteilija Bernard Boesch jätti kunnalle mittavan kokoelman teoksiaan. Teokset ovat nähtävissä hänen nimeään kantavassa museossa Musée Bernard Boesch. ==Aiheesta muualla== ==Lähteet== Luokka:Loire-Atlantiquen kunnat
Mulan (vuoden 2020 elokuva)

Mulan on vuonna 2020 ensi-iltansa saanut Niki Caron ohjaama sotaelokuva. Se perustuu Disneyn samannimiseen animaatioelokuvaan vuodelta 1998, joka perustuu tarinaan legendaarisesta kiinalaisesta naissoturista Hua Mulanista. Elokuvan käsikirjoittajina toimivat Elizabeth Martin ja Lauren Hynek, Rick Jaffa ja Amanda Silver. Yli vuoden kestäneen näyttelijähaun jälkeen Mulanin rooliin valittiin kiinalais-amerikkalainen Liu Yifei (lopputeksteissä Yifei Liu). Muissa keskeisissä rooleissa ovat Donnie Yen, Jason Scott Lee, Yoson An, Gong Li ja Jet Li. Elokuvan kuvaukset ja tuotanto alkoivat elokuussa 2018. Mulan sai maailmanensi-iltansa Dolby Theatressa, Hollywoodissa, 9. maaliskuuta 2020. Elokuvateattereihin sen oli tarkoitus ilmestyä Yhdysvalloissa 27. maaliskuuta 2020, kunnes sen ensi-iltaa siirrettiin monia kertoja koronaviruspandemian 2019–2020 vuoksi. Lopulta elokuva julkaistiin Disney+:aan 4. syyskuuta 2020 erillisellä Premier Access -lisämaksulla katsottavaksi maissa, joissa palvelu on julkaistu, ja elokuvateattereihin maissa, joihin Disney+ ei ole julkaistu ja teatterit avattu uudelleen. Suomessa elokuva julkaistiin Disney+:aan 4. joulukuuta 2020, jolloin myös elokuvan Premier Access -aika päättyi. Elokuva menestyi kehnosti lipputuloissa ja sai ristiriitaisia arvosteluja. == Rooleissa == == Arvosteluja == Helsingin Sanomat Leena Virtanen Hufvudstadsbladet Martina Moliis-Mellberg == Lähteet == == Aiheesta muualla == * Luokka:Vuoden 2020 yhdysvaltalaiset elokuvat‎ Luokka:Disneyn uudelleenfilmatisoinnit Luokka:Disney+-alkuperäiselokuvat Luokka:Yhdysvaltalaiset sotaelokuvat
János Greminger

János Greminger (5. toukokuuta 1929 Szeged – lokakuu 2009) oli unkarilainen koripalloilija ja Euroopan mestari. Greminger voitti Unkarin miesten maajoukkueessa Euroopan mestaruuden Unkarissa 1955 ja EM-hopeaa Neuvostoliitossa 1953. Koti-EM-kilpailuissa hänet valittiin turnauksen arvokkaimmaksi pelaajaksi. Kesäolympialaisissa Greminger pelasi kolmesti: Helsingissä 1952 Unkari sijoittui 13:nneksi, Roomassa 1960 yhdeksänneksi ja Tokiossa 1964 13:nneksi.Olympics at Sports-Reference.com Lisäksi hän edusti Unkaria vuosien 1957, 1959 ja 1963 EM-kilpailuissa, joissa kaikissa Unkari sijoittui neljänneksi.http://www.linguasport.com/baloncesto/internacional/eurobasket/eurobasket_e.htm Greminger kuoli 80-vuotiaana lokakuussa 2009.http://www.ztekosar.hu/hirek/elhunyt_greminger_jnos == Lähteet == * János Greminger Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Unkarilaiset koripalloilijat Luokka:Vuonna 1929 syntyneet Luokka:Vuonna 2009 kuolleet
Malmin terveysasema

Malmin terveysasema on Helsingin Malmin kaupunginosan Ylä-Malmin osa-alueella, Malmin sairaalan vieressä toimiva kaupungin sosiaali-, terveys- ja pelastustoimialaan kuuluva terveysasema. ==Lähteet== ==Aiheesta muualla== *Helsingin terveysasemien yhteystiedot (hel.fi) Luokka:Helsingin terveysasemat, terveyskeskukset ja terveyskeskuspäivystykset Luokka:Malmi
Länsimäen terveysasema

Länsimäen terveysasema on Vantaan Hakunilan suuralueen Länsimäen kaupunginosassa toimiva kaupungin terveysasema. Terveysasema sijaitsee runsas 300 metriä Mellunmäen metroaseman pohjoispuolella. Aivan terveysaseman eteläpuolelta kulkee Helsingin raja. Vantaan kaupunginhallitus päätti kesäkuussa 1992 Länsimäen terveysaseman rakentamisesta. Marraskuussa 2016 uutisoitiin Vantaan aikomuksista karsia rajusti terveyspalvelujen tarjoamista Länsimäen terveysasemalla ja pyrkimyksestä keskittää alueen terveyspalvelut pääosin Hakunilan terveysasemalle. Runsas viikko tämän jälkeen suunnitelmasta kuitenkin luovuttiin ainakin mahdolliseen maakunta- ja sote-uudistukseen saakka. ==Lähteet== ==Aiheesta muualla== *Länsimäen terveysasema (palvelukartta.hel.fi) *Terveysasemat (vantaa.fi) *Yhteispäivystys (Vantaa): Peijaksen sairaala (hus.fi) Luokka:Vantaan terveysasemat, terveyskeskukset ja terveyskeskuspäivystykset Luokka:Länsimäki
Läntinen terveysasema (Salo)

Läntinen terveysasema on Salossa toimiva kaupungin terveysasema. Se sijaitsee noin 600 metriä Salon rautatieasemalta pohjoiseen. ==Lähteet== ==Aiheesta muualla== *Hätätilanteet ja päivystys (salo.fi) Luokka:Salon rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset
Läntinen terveysasema

Läntinen terveysasema voi tarkoittaa muun muassa seuraavia asioita: * Läntinen terveysasema, Salossa sijaitseva terveysasema * Läntinen terveysasema, Porvoossa sijaitseva terveysasema
Halikon terveysasema

Halikon terveysasema on Salon Halikon pitäjässä toimiva kaupungin terveysasema. Tyypillisesti keskikesällä tämä terveysasema on kiinni, jolloin terveyspalveluja tarjotaan esimerkiksi Salon läntisellä terveysasemalla tai Salon pääterveysasemalla. ==Lähteet== ==Aiheesta muualla== *Hätätilanteet ja päivystys (salo.fi) Luokka:Salon rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Halikko
Luettelo Portugalin laivaston hävittäjistä

Luettelo Portugalin laivaston hävittäjät sisältää Portugalin laivaston hävittäjät. Hävittäjät Runkonumero Nimi Kuva Luokka Palvelukseen Huom NRP TejoGardiner 2002 s. 379 1904 1927 NRP LizGardiner 1985 s. 373 luovutettu Britannialle ennen palvelukseenottoa D NRP Douro Guadiana 1913 1931 G NRP Guadiana Guadiana 1914 1934 V NRP Vouga Guadiana 1920 1931 T NRP Tâmega Guadiana 1922 1945 D, D331 NRP Dão Douro 1935 1960 DR, D332 NRP Douro Douro 1936 1959 L, D333 NRP Lima 100px Douro 1933 1965 T, D335 NRP Tejo Douro 1935 1965 V, D334 NRP Vouga Douro 1933 1967 == Lähteet == * * * === Viitteet === * laivaston hävittäjät
House of Lapland

House of Lapland Oy on Lapin maakunnallinen markkinointi- ja viestintätalo, joka on perustettu vuonna 2015. House of Lapland omistajia ovat Lapin kunnat ja korkeakoulut. Yhtiön toiminta on voittoatavoittelematonta. House of Lapland markkinoi Lappia kansainvälisenä matkakohteena, asuinpaikkana, kuvauslokaationa sekä arktisena bisnesympäristönä. House of Lapland ylläpitää markkinointisivustoa, joka tarjoaa ajantasaista tietoa Lapin bisnesmahdollisuuksista, kuvauspaikoista sekä vinkkejä ja tarinoita muuttajille ja matkailijoille. Suurimpien markkinointiyhtiöttä rahoittavien kuntien kerrottiin joulukuussa 2023 haluavan, että House of Lapland lakkautettaisiin ja se liitettäisiin Lapin liittoon. Ehdotusta on kannattanut House of Lapladin hallitus ja kuntajohtajien kokous. == Lähteet == == Aiheesta muualla == *House of Lapland Luokka:Lapin maakunta Luokka:Markkinointiviestintäyhtiöt
Väinö Huhtala (soutaja)

Väinö Olavi Huhtala (23. kesäkuuta 1934 Sievi – 25. helmikuuta 1997) oli suomalainen kilpasoutaja.Siukonen, s. 73 Huhtala edusti Suomea Rooman olympialaisissa 1960 nelosessa, jossa Suomen joukkue karsiutui välierissä. Hän osallistui Euroopan-mestaruuskilpailuihin vuonna 1956 sekä useana vuonna Pohjoismaiden-mestaruuskilpailuihin. Seuratasolla "Väiski" Huhtala edusti Wärtsilän Soutajia ja Sievin Sisua. Hän voitti kahdeksan Suomen-mestaruutta kaksikoissa, nelosissa ja kahdeksikoissa vuosina 1956–1961. == Lähteet == * === Viitteet === Luokka:Suomalaiset soutajat Luokka:Vuonna 1934 syntyneet Luokka:Vuonna 1997 kuolleet
Untamo Eerola

Untamo Eerola (s. 16. marraskuuta 1941 Eura) on suomalainen TV-toimittaja ja dokumenttiohjaaja. Vuosina 1968–2004 hän työskenteli Yleisradiossa, jossa hän vastasi Mene ja Tiedä -ohjelman tuotannosta sekä useista, palkituista dokumenteista. Hän voitti vuonna 1989 valtionOpetusministeriö jako tiedonjulkistamispalkinnot, Helsingin Sanomat, 25.4.1989 tiedonjulkistamispalkinnon. == Filmografia == === TV makasiiniohjelmat === * Mene ja tiedä (1977–1984) * Kansakunnan lisämuisti (8 osaa) (2001–2003) ==== Dokumentit ==== * Vasarely – Taiteilija (1985) * Rata (1987) * Verkaranta (1989) * Kekkosentie, päättäjän monumentti (1990) * Teatterimatka (1991) * Molle – ohjaajamuotokuva akateemikko Rauni Mollbergista (1991) * Sotaretki (1992) * Kolme tarinaa Mäntästä (1993) * Evakot (1994) * Mänttä (1995) * Lyhyt muisti (1995) * Tarkastus (1998) * Estelle – unelma paremmasta (1999) * Täältä tullaan etelä. Suuri muutto (2003) === Dramatisoidut dokumentit === * Rautainen nuoruus (1989) == Palkinnot == * Tampere International Short Film Festival (1990): Kekkosentie, päättäjän monumentti (1990) * Rautainen nuoruus (Valtion tiedonjulkistamispalkinto v. 1989) == Lähteet == == Aiheesta muualla == * * Untamo Eerola Internet Movie Database (IMDb) -tietokannassa. * Estelle – Unelma paremmasta YLE Elävä Arkistossa. * Rautainen nuoruus osat 1, 2, 3 ja 4 YouTube-palvelussa Luokka:Suomalaiset elokuvatuottajat Luokka:Suomalaiset televisio-ohjaajat Luokka:Vuonna 1941 syntyneet Luokka:Elävät henkilöt
Piz Segnasin lento-onnettomuus 2018

Piz Segnasin lento-onnettomuus 2018 tapahtui 4. elokuuta 2018, kun Ju-Airin Junkers Ju 52/3mg4e syöksyi maahan Piz Segnas -vuorella Glarusin Alpeilla Graubündenissä Sveitsissä. Kone oli matkalla Alppien yli Sveitsin Locarnosta Dübendorfiin. Lennolla oli 17 matkustajaa, kaksi lentäjää ja lentoemäntä, jotka kaikki menehtyivät maahansyöksyssä. Onnettomuus oli Sveitsin pahin sitten Crossairin lennon 3597 maahansyöksyn vuonna 2001. == Lentokone == Onnettomuuskone oli saksalaisen Junkersin valmistama Ju 52/3mg4e. Se lensi ensilentonsa vuonna 1939, ja onnettomuuteen mennessä sillä oli lennetty 10 187 tuntia. Tuhoutunut kone oli valmistumisestaan 1980-luvun alkuun Sveitsin ilmavoimien käytössä. Vuonna 1983 sen hankki Ju-Air, joka tekee maisemalentoja museokoneilla. Kone oli ollut edellisen kerran viranomaistarkastuksessa 6. huhtikuuta 2018, jolloin sille oli myönnetty kaksi vuotta voimassa oleva lentokelpoisuustodistus. == Matkustajat ja miehistö == Onnettomuuslennolla oli 17 matkustajaa: 14 sveitsiläistä ja kolmihenkinen itävaltalaisperhe. Miehistön muodostivat kaksi lentäjää ja lentoemäntä, kaikki sveitsiläisiä. Lentäjät olivat 62- ja 63-vuotiaita, ja heillä oli lentokokemusta Swissairilta, Swissiltä, Edelweiss Airilta ja Sveitsin ilmavoimista. Molemmat olivat lentäneet satoja tunteja Ju 52:lla. 66-vuotiaalla lentoemännällä oli 40 vuoden työkokemus. Koneessa olleista 20 ihmisestä 11 oli miehiä ja yhdeksän naisia. Nuorin oli 42- ja vanhin 84-vuotias. == Tapahtumat == Kone lähti Locarnosta paluumatkalle Ju-Airin tukikohtaan Dübendorfiin kello 16.10 paikallista aikaa. Kello 16.45 se syöksyi maahan Piz Segnas -vuoren lounaispuolella noin 2 540 metrin korkeudella merenpinnan yläpuolella. Lentäjät eivät antaneet hätäkutsua ennen onnettomuutta. Kone syöksyi maahan lähes pystysuorassa suurella nopeudella. Todisteita vaijereihin tai toiseen lentokoneeseen törmäämisestä tai koneen hajoamisesta ilmassa ei löytynyt. == Ju-Air == Ju-Airin lentotoiminta on osa Sveitsin ilmavoimien historiallisen yhdistyksen (Freunde der Schweizerischen Luftwaffe, VFL) museo- ja perinnetoimintaa, joka alkoi vuonna 1981 ilmavoimien luovuttua Junkers Ju 52 -koneistaan. Yhdistyksen kotikenttä on Dübendorfin sotilaslentokenttä Zürichin itäpuolella. == Lähteet == Luokka:Lento-onnettomuudet Sveitsissä Luokka:Vuoden 2018 lento- onnettomuudet
Iteration

Iteration on yhdysvaltalaisen elektronisen musiikin artistin Com Truisen kolmas studioalbumi. Albumin julkaisi itsenäinen levy-yhtiö Ghostly International 16. kesäkuuta 2017. Iteration sijoittui Billboardin Dance/Electronic Albums -albumilistan 7. sijalle ja Top Heatseekers -albumilistan 4. sijalle. ==Kappaleet== ==Arvostelut== *AllMusic: ==Lähteet== Luokka:Com Truisen albumit Luokka:Vuoden 2017 albumit
Vankorin lento-onnettomuus 2018

Vankorin lento-onnettomuus 2018 tapahtui 4. elokuuta 2018, kun Vankorin öljykentältä Krasnojarskin aluepiirissä, Venäjällä lentoon lähteneen Utairin Mil Mi-8AMT -helikopterin roottorin lavat osuivat hetkeä aiemmin nousseesta Mi-8-kopterista roikkuneeseen lastiin. Osuman seurauksena kopteri syöksyi maahan, hajosi osiin ja syttyi tuleen. Kaikki 15 matkustajaa ja kolme miehistön jäsentä saivat surmansa onnettomuudessa. == Lähteet == Luokka:Lento- onnettomuudet Venäjällä Luokka:Vuoden 2018 lento-onnettomuudet Luokka:Krasnojarskin aluepiiri Luokka:Siperian historia
Fileteado

Fileteado on perinteisesti Argentiinan Buenos Airesissa käytetty maalaus- ja kirjoitustyyli. Sen tunnuspiirteitä ovat tyylitellyt viivat, kukat ja köynnöskasvit. Fileteado-tyylillä on ollut tapana koristella kaikenlaisia esineitä aina kylteistä takseihin, kuorma-autoihin ja busseihin. Filetet, eli fileteado-tyylillä maalatut kuvat, ovat yleensä vahvasti koristeltuja ja niistä löytyy usein runollinen sanonta tai aforismi, joka voi olla humoristinen, tunteellinen tai jopa filosofinen. Maalaustyyli on ollut osa porteñojen kulttuuria jo 1900-luvulta lähtien. Alkujaan filetet olivat pelkkiä yksinkertaisia koristeita, mutta myöhemmin niistä muodostui Buenos Airesille ikoninen taidemuoto. Monet alullepanijoista olivat eurooppalaisia maahanmuuttajia, joiden taideteoksissa oli vaikutteita sekä eurooppalaisesta että paikallisesta taiteesta. Ensimmäisen kerran fileteado tunnustettiin taiteeksi vuoden 1970 jälkeen, kun eräs tyylillä maalattu teos asetettiin näytille. ==Galleria== Tiedosto:Corrientes348.jpg|Katukyltti Corrientes 348:ssa. Tiedosto:Fileteado Jean Jaures Mariano Miguel Capiello.jpg|Talo Jean Jauresin kadulla. Tiedosto:Fileteado Jean Jaures Tulio Ovando.jpg|Kauppa Jean Jauresin kadulla. Tiedosto:Fileteado frases.jpg|Fileteado-tyylillä maalattuja lauseita Buenos Airesin Abastossa. Tiedosto:Fileteado Taxi 2.jpg|Fileteado- taiteella koristeltu vanhanaikainen taksi. Tiedosto:Fileteado Gardel Martiniano Arce.jpg|Gardel Martinianon muotokuva. Tiedosto:Jorge muscia filete.jpg|Jorge Muscian seinämaalaus vuodelta 1998. Tiedosto:Mi Buenos Aires Querido.jpg|Jorge Muscian lehmäparaatia varten maalaama Vaca Fileteada (2006) Tiedosto:Zapatillas fileteadas.jpg|Fileteillä koristellut kengät. Luokka:Argentiinalainen kulttuuri Luokka:Buenos Aires Luokka:Unescon aineettoman kulttuurin perintökohteet
Heksafluoribentseeni

Heksafluoribentseeni eli perfluoribentseeni (C6F6) on fluorattu aromaattinen orgaaninen yhdiste. Yhdistettä käytetään valmistettaessa muita orgaanisia yhdisteitä ja liuottimena. ==Ominaisuudet, valmistus ja käyttö== Huoneenlämpötilassa heksafluoribentseeni on väritöntä ja makeanhajuista nestettä. Yhdiste reagoi helposti nukleofiilien, esimerkiksi alkoholien tai amiinien kanssa nukleofiilisella aromaattisella substituutiolla, jossa jokin fluoriatomeista korvautuu toisella ryhmällä.Max M. Boudakian: Fluorinated Aromatic Compounds, Kirk-Othmer Encyclopedia of Chemical Technology, John Wiley & Sons, New York, 2000. Viitattu 15.8.2018Günter Siegemund, Werner Schwertfeger, Andrew Feiring, Bruce Smart, Fred Behr, Herward Vogel, Blaine McKusick & Peer Kirsch: Fluorine Compounds, Organic, Ullmann’s Encyclopedia of Industrial Chemistry, John Wiley & Sons, New York, 2016. Viitattu 15.8.2018 Heksafluoribentseeniä valmistetaan fluoraamalla bentseeniä koboltti(III)fluoridilla. Reaktiossa syntyy fluorattujen sykloheksaanien seos, joista muodostuu emäskäsittelyn ja kuumennuksen raudan tai rautayhdisteiden läsnä ollessa jälkeen heksafluoribentseeniä. Muita tapoja ovat heksaklooribentseenin ja kaliumfluoridin välinen reaktio ja tribromifluorimetaanin tai muiden fluorihalogeenihiilivetyjen pyrolyysi, joskaan nämä prosessit eivät ole käytössä kaupallisessa mittakaavassa. Heksafluoribentseeniä käytetään valmistettaessa muita orgaanisia yhdisteitä, joita käytetään muun muassa analyyttisinä reagensseina ja nestekiteiden valmistamiseen. Heksafluoribentseeni on myös referenssiyhdiste 19F-NMR- spektroskopiassa. ==Lähteet== Luokka:Aromaattiset yhdisteet
Neliliiton sota

Neliliiton sota käytiin vuosina 1718–1720 Ison-Britannian, Ranskan, Itävallan ja Hollannin muodostaman neliliiton eli kvadrupelallianssin ja Espanjan välillä. Espanja yritti palauttaa hallintaansa Espanjan perimyssodassa menetetyt alueet Italiassa, mutta vastaan noussut liittouma torjui yritykset. Utrechtin rauhassa 1713 Espanja oli joutunut muun muassa luopumaan Napolin kuningaskunnasta, Sardiniasta ja Sisiliasta. Espanjan kuningas Filip V ryhtyi ministerinsä Giulio Alberonin yllyttämänä suunnittelemaan italialaisalueiden palauttamista ja espanjalaiset miehittivät Sardinian ja Sisilian vuonna 1718. Brittiläiset ja itävaltalaiset joukot löivät espanjalaiset Sisiliassa ja ranskalaiset marssivat Pohjois-Espanjaan. Haagin rauhassa 17. helmikuuta 1720 Espanja luopui aluevaatimuksista Italiassa ja Savoijin hallussa ollut Sisilia siirtyi Itävallalle, joka luovutti Savoijille Sardinian korvaukseksi. ==Lähteet== Luokka:1700-luvun sodat Luokka:1710-luku Luokka:Espanjan sodat Luokka:Itävallan sodat Luokka:Ranskan sodat Luokka:Yhdistyneen kuningaskunnan sodat Luokka:Alankomaiden sodat
Suunnistuksen maailmanmestaruuskilpailut 1978

Suunnistuksen maailmanmestaruuskilpailut 1978 pidettiin 15.–17. syyskuuta 1978 Norjan Kongsbergissä. Kyseessä olivat lajin seitsemännet maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä. == Miesten henkilökohtainen kilpailu == Matkan pituus 15,7 km. Sija Maa Kilpailija Aika 1 Egil Johansen 1.31.44 2 Risto Nuuros 1.32.52 3 Simo Nurminen 1.34.00 4 Eystein Weltzien 1.34.24 5 Olle Nåbo 1.36.51 6 Jan Fjærestad 1.37.21 7 Lars Lönnkvist 1.37.35 8 Jörgen Mårtensson 1.37.46 9 Jorma Karvonen 1.38.14 10 Dieter Wolf 1.38.52 == Naisten henkilökohtainen kilpailu == Matkan pituus 8,6 km. Sija Maa Kilpailija Aika 1 Anne Berit Eid 1.01.40 2 Liisa Veijalainen 1.01.42 3 Wenche Jacobsen 1.02.42 4 Kristin Cullman 1.03.06 5 Karin Rabe 1.05.10 6 Outi Borgenström 1.06.06 7 Ruth Baumberger 1.06.21 8 Astrid Carlsson 1.06.44 9 Monica Andersson 1.06.59 10 Bibbi Siljeblad-Fahlen 1.07.18 == Miesten viesti == Sija Maa Kilpailijat Aika 1 Jan Fjærestad Svein Jacobsen Egil Johansen Eystein Weltzien 3.55.33 2 Rolf Pettersson Lars Lönnkvist Kjell Lauri Olle Nåbo 4.04.05 3 Urho Kujala Jorma Karvonen Simo Nurminen Risto Nuuros 4.16.27 4 Dieter Wolf Dieter Hulliger Willi Müller Max Horisberger 4.16.34 5 Petr Uher Zdeněk Lenhart Jiří Ticháček Jaroslav Kačmarčík 4.29.31 6 Mike Down Geoff Peck Peter Haines Chris Hirst 4.44.36 == Naisten viesti == Sija Maa Kilpailijat Aika 1 Outi Borgenström Marita Ruoho Liisa Veijalainen 2.26.48 2 Eva Moberg Karin Rabe Kristin Cullman 2.26.52 3 Ruth Baumberger Ruth Humbel Hanni Fries 2.38.43 4 Tine Fjogstad Wenche Jacobsen Anne Berit Eid 2.38.45 5 Stavava Novakova Katerina Keclikova Ada Kuchařová 2.39.18 6 Sue Parkin Carol McNeill Jean Ramsden 2.50.46 == Mitalitaulukko == Sijoitus Maa Kulta Hopea Pronssi Yhteensä 1 3 0 1 4 2 1 2 2 5 3 0 2 0 2 4 0 0 1 1 == Lähteet == * 1978 Luokka:Vuoden 1978 urheilu Luokka:Norjan urheilutapahtumat Maailmanmestaruuskilpailut 1978 Luokka:Kongsberg
Nes (kylä Eysturoyssa)

Nes () on kylä Nesin kunnassa Färsaarten Eysturoyn saaren lounaisosassa. ==Historia== Vuonna 2015 Nesin väkiluku oli 327. Nesin kylän lisäksi Nesin kunnassa on kaksi muuta kylää, Toftir ja Saltnes. Kunnan kokonaisväkiluku vuonna 2009 oli 1 267\. Toisen maailmansodan aikana Nesissä oli Britannian sotilastukikohta. Fäärinkielinen nimi Nes on suomeksi niemi. ==Nesin vanha kirkko== Nesin vanha kirkko on tyypillinen färsaarelainen kirkko. Se sijaitsee Skálafjørðurin rannalla, ja sieltä on näkymä Tórshavniin ja Nólsoyiin. Vuodelta 1843Nes Kirkje, Den danske folkekirke m.m. før år 2000, viitattu 15.8.2018 olevan kirkon paikalla on ollut aiemmin 1600-luvulla ja 1700-luvulla rakennetut kirkot. Nykyinen on suorakaiteen muotoinen puurakenteinen kirkko, jossa on valkoiseksi maalattu sokkeli ja paanukatto. Länsipäädyssä on tornina diagonaalisesti asetettu kattoratsastaja. Kirkko on 15,5 metriä pitkä ja 7,1 metriä leveä. Kirkossa oli aiemmin pienet ikkunat, mutta niiden tilalla on nyt uudet, kuusi pohjoispuolella ja seitsemän eteläpuolella. Kuorissa on ylhäällä puolikaaren muotoinen ikkuna. Sisäänkäynti on pohjoispäässä kattoratsastajan alapuolella. Kirkko on sisältä maalaamaton, ja siinä on kattotuolit näkyvissä. Kuorin erottaa kirkkosalista kuoriaitaus. Alttaritaulu "Gethsemane" on Wenzel Tornøein jäljennös vuodelta 1869. Kastemalja on valkoiseksi maalattua puuta. Se on kahdeksankulmainen, ja siinä on köynnöskoristeinen jalusta. Seinällä on krusifiksi. Saarnastuolin takana on kaksi pientä muistotaulua, jotka on ripustanut 1744 rovasti Andreas Djurhuus kahden pienenä kuolleen tyttärensä muistoksi. Kirkonkellon arvellaan olevan vanhin Färsaarilla yhä käytössä oleva kello. Se on valettu Amsterdamissa 1694. Kirkossa on sluuppi ”Saltairen” pienoismalli. 200-paikkainen kirkko on ollut harvoin käytössä sen jälkeen kun Fríðrikskirkjan vihittiin 1994. Kirkko kuuluu Nesin seurakuntaan. Kirkossa on sähköurut vuodelta 1982. ==Nesin Fredrikinkirkko == thumb|left|Nesin Fredrikin kirkko. Nesin vanhan kirkon on korvannut Nesin ja Toftirin puolivälissä oleva Fredrikinkirkko (Fríðrikskirkjan), jonka on suunnitellut färsaarelainen arkkitehti Høgni Würdig Larsen. Kirkko valmistui 27. marraskuuta 1994. Se on nimetty pappi Fríðrikur Petersenin (1853–1917) kunniaksi, joka palveli tuomiorovastina Nesissä 1900–1917. ==Merkittäviä färsaarelaisia== * Heine Havreki, (noin 1514–1576) norjalaissyntyinen pappi * Venceslaus Ulricus Hammershaimb, (1819–1909), kielitieteilijä, pappi ja lääninrovasti * Fríðrikur Petersen, (1853–1917), pappi, tuomiorovasti, runoilija, parlamentin jäsen == Kuvia == Tiedosto:Nes, Faroe Islands (3).JPG Tiedosto:Nes, Faroe Islands (4).JPG Tiedosto:Nes, Faroe Islands (2).JPG Tiedosto:Nes, Faroe Islands.JPG ==Lähteet== ==Aiheesta muualla== * kuvia Nesistä * Nesin kunta * Kuvia Nesin kirkosta, teksti on Wikipediasta * Kuvia Fredrikin kirkosta, teksti on Wikipediasta Luokka:Färsaarten kylät
Cornelis Tromp

Cornelis Maartenszoon Tromp (3. syyskuuta 1629 Rotterdam – 29. toukokuuta 1691 Amsterdam) oli alankomaalainen laivastoupseeri. Hän oli amiraaliluutnantti Maarten Trompin toiseksi vanhin poika. Cornelis Tromp toimi Alankomaiden laivaston amiraaliluutnanttina ja hetken aikaa Tanskan laivaston amiraalina. Hän osallistui Pohjan sotaan, Skoonen sotaan sekä kolmeen Englannin–Hollannin sotaan. Hän taisteli myös pohjoisafrikkalaisia merirosvoja vastaan Välimerellä. Poliittisesti Tromp oli ”oranialainen” eli Johan de Wittin tasavaltalaista hallintoa vastustanut Orania-Nassaun ruhtinashuoneen kannattaja. Hän kuului ryhmään, joka vuonna 1672 suunnitteli de Wittin veljesten murhan, josta myöhemmin on käytetty anakronistista termiä ”lynkkaus”. Vuonna 1675 Englannin kuningas Kaarle II aateloi Trompin baronetiksi. Tromp nimitettiin amiraaliksi Tanskan laivastoon vuonna 1676. Hän voitti ruotsalaiset Öölannin taistelussa, joka on ainoa Trompin voittama meritaistelu laivaston komentajan ominaisuudessa. Vuonna 1673 hän kunnostautui Michiel de Ruyterin alaisuudessa Texelin meritaistelussa, jossa hollantilaiset voittivat määrällisesti ylivoimaisen Englannin ja Ranskan muodostaman liittouman. Tromp joi paljon alkoholia ja piti itseään suuressa arvossa. Hän teetti itsestään muotokuvamaalauksia tiettävästi enemmän kuin kukaan muu 1600-luvulla elänyt henkilö. ==Lähteet== ==Aiheesta muualla== * Britannica.com:in artikkeli Cornelis Trompista Luokka:Alankomaalaiset amiraalit Luokka:Baronetit Luokka:Vuonna 1629 syntyneet Luokka:Vuonna 1691 kuolleet
Destination Unknown

Destination Unknown on yhdysvaltalaisen yhtyeen Missing Personsin kappale. Sen tekivät Dale Bozzio, Terry Bozzio ja Warren Cuccurullo ja sen tuottajana oli Ken Scott. Alun perin yhtyeen vuoden 1980 eponyymillä esikoisalbumilla julkaistu kappale julkaistiin singlenä syyskuussa 1982 ja esiintyy yhtyeen esikoisstudioalbumilla Spring Session M (1982). Yhdysvalloissa kappale oli pienoinen hitti ja sijoittui Billboard Hot 100 -singlelistan 42. sijalle. ==Lähteet== Luokka:Vuoden 1982 kappaleet Luokka:Yhdysvaltalaiset rockkappaleet Luokka:Yhdysvaltalaiset uuden aallon kappaleet
Japanin ortodoksinen kirkko (Moskovan patriarkaatti)

Japanin ortodoksinen kirkko 日本ハリストス正教会 Nihon Harisutosu Seikyōkai) on Japanissa toimiva autonominen osa maailmanlaajuista ortodoksista kirkkoa.Se kuuluu autonomisena eli itsehallinnollisena kirkkokuntana Venäjän ortodoksisen kirkon alaisuuteen. == Historia == Kirkon historia alkaa vuodesta 1861, jolloin nuori venäläinen pappismunkki Nikolai Kasatkin saapui Japaniin. Hänen tehtävänään oli toimia Venäjän konsulaatin pappina Hakodatessa. Hän alkoi kuitenkin nopeasti tehdä lähetystyötä japanilaisten keskuudessa. Hän kastoi ensimmäiset käännynnäiset vuonna 1868. Venäjän pyhä synodi tuki hänen työtään ja perusti virallisen lähetyksen Japaniin vuonna 1871. Kun Japanin kristinuskon vastaiset lait kumottiin vuonna 1873 alkoi lähetystyö nopeasti laajeta. Nikolai alkoi rekrytoida syntyperäisiä japanilaisia papeiksi ja johti Uuden testamentin ja monien liturgisten kirjojen kääntämistä japanin kielelle. Hänet vihittiin piispaksi vuonna 1880, ja samana vuonna hän oli perustamassa pappisseminaaria. Hän myös johti Pyhän Ylösnousemuksen katedraalin rakentamista, joka valmistui 1891. Kun Nikolai kuoli vuonna 1912, oli noin 30 000 japanilaista kastettu ortodoksiseen uskoon. Nikolain keskeisen roolin Japanin ortodoksisen kirkon syntymisessä vuoksi Venäjän ortodoksinen kirkko kanonisoi hänet vuonna 1970. Ortodoksisuus Japanissa tuli nopeasti paikalliseksi ilmiöksi, mikä auttoi sitä selviämään Venäjän ja Japanin välisistä konflikteista huolimatta. Koska yhteistyö Venäjän ortodoksisen kirkon kanssa tämän ollessa kommunistien alaisuudessa oli hankalaa, asettui Japanin ortodoksinen kirkko vuosina 1945-1970 Amerikan ortodoksisen kirkon alaisuuteen. Venäjän ortodoksisen kirkon myöntäessä Amerikan ortodoksiselle kirkolle autokefalian vuonna 1970 palautti se Japanin Venäjän alaisuuteen, jolloin Moskovan patriarkka myönsi Japanille autonomian. Tämän vuoksi Japanin ortodoksisen kirkon johtajan valinta on hyväksytettävä Moskovan patriarkalla, mutta muut piispansa kirkko voi valita ja asettaa ilman erillistä hyväksyntää. Vuonna 1972 valittiin kirkolle ensimmäinen syntyperäinen japanilainen metropoliitta, Theodosius. Metropoliitta Theodosius kuoli 9. toukokuuta vuonna 1999. 6. toukokuuta vuonna 2000 Japanin ortodoksinen kirkko valitsi piispa Danielin uudeksi kirkon johtajaksi. Moskovan ja koko Venäjän patriarkka Aleksei II hyväksyi valinnan ja matkusti henkilökohtaisesti Japaniin asettamaan uuden metropoliitan virkaansa 14. toukokuuta 2000. Tämä oli ensimmäinen kerta koskaan, kun Moskovan patriarkka vieraili Japanissa. == Lähteet == == Aiheesta muualla == * Kirkon kotisivut Luokka:Moskovan patriarkaatti Luokka:Kristinusko Japanissa
Like Drawing Blood

__NOTOC__ Like Drawing Blood on belgialais-australialaisen muusikko ja tuottaja Gotyen toinen studioalbumi, jonka julkaisi Creative Vibes 21. toukokuuta 2006. Gotye tuotti albumin kappaleet vuosien 2003-2005 aikana Melbournessa, masteroinnin ja miksaamisen hoiti elokuvasäveltäjä François Tétaz.Genius: Like Drawing Blood - tietosivu Albumilta julkaistiin kolme singleä: "Learnalilgivinandlovin", "Giving Back" ja "Heart's a Mess", joka esiintyi myös vuonna 2013 julkaistussa The Great Gatsby -elokuvassa.IMDB: The Great Gatsby -elokuvan soundtrack == Kappaleet == # # # # # # # # # # # == Arvostelut == * Pitchfork: 6.8Joe Tangari: Like Drawing Blood -levyarvostelu Pitchfork (22.2.2007) == Lähteet == Luokka:Vuoden 2006 albumit Luokka:Gotyen albumit
J. V. Snellmanin kotimuseo

J. V. Snellmanin kotimuseo on Kuopion keskusta-alueella, Väinölänniemen kaupunginosassa sijaitseva kotimuseo. Museossa on esillä J. V. Snellmanin (1806–81) perheen kotitaloa kalustuksineen ja esineistöineen. Snellman asui Kuopion vuosinaan (1845–49) pääsääntöisesti tässä talossa. Kotimuseona toimiva aumakattoinen rakennus on valmistunut 1827 ja tunnettiin Oppmanin talona. Se on rapattu hirsirakennus, jossa J.V. Snellman asui 1845–1849. Rakennus edustaa 1800-luvun puolivälin kuopiolaista säätyläisperheen asuintaloa. Snellman toimi Ylä-alkeiskoulun rehtorina Kuopiossa 1843–1849. Samoina vuosina hän toimitti suomenkielistä Maamiehen Ystävää ja ruotsinkielistä Saimaa sekä sittemmin Litteraturbladetia. Snellmanin kotitalo kunnostettiin vuonna 1981. Rakennus kuuluu osana Kuopion Snellmanin puiston, tuomiokirkon ja puukorttelien nimellä tunnettuun valtakunnallisesti merkittävään rakennettuun kulttuuriympäristöön (RKY) ja sijaitsee myös Kuopion kansallisen kaupunkipuiston alueella. Museo on avoinna Snellmanin päivänä 12.5. ja ryhmille sopimuksen mukaan ympäri vuoden. == Lähteet == ==Aiheesta muualla== *Kansallisbiografia: Snellman, Johan Vilhelm (1806 - 1881) Luokka:Suomen kotimuseot Luokka:Kuopion museot Luokka:Väinölänniemi (kaupunginosa) Luokka:Suomen 1800-luvulla rakennetut rakennukset ja rakennelmat Luokka:Johan Vilhelm Snellman
Bensonhurst (Brooklyn)

Bensonhurst on naapurusto New Yorkin Brooklynissa Yhdysvalloissa. Alueelle syntyi aiemmin maine Brooklynin Little Italyna, mutta sittemmin siitä on tullut monikulttuurisempi. == Historiaa == Bensonhurst on nimetty Arthur Bensonin mukaan, joka oli vaikutusvaltainen henkilö alueella 1800-luvulla. 1900-luvun taitteessa suuri määrä italialais- ja juutalaistaustaista väestöä muutti Bensonhurstiin. Alue tuli tunnetuksi Brooklynin Little Italyna.Living in Brooklyn: Top Things You Need to Know About Bensonhurst 1980-luvulla alueelle alkoi tulla paljon maahanmuuttajia muun muassa Venäjältä, Lähi-idästä, manner-Kiinasta ja Hongkongista. 2000-luvulla aasialaistaustaisten osuus alueen väestöstä alkoi kasvamaan räjähdysmäisesti. Bensonhurstia on nykyään kutsuttu myös Brooklynin Chinatowniksi ja Little Hong Kongiksi. == Tunnettuja asukkaita == * Vic Damone, laulaja ja näyttelijä * Jerry Ferrara, näyttelijä * Daniel Franzese, näyttelijä * Jacque Fresco, teollinen suunnittelija, arkkitehti, yhteiskuntainsinööri ja futuristi * Carlo Gambino, gangsteri * Elliott Gould, näyttelijä * Larry King, talk show -isäntä * Alyssa Milano, näyttelijä ja laulaja * Steve Schirripa, näyttelijä‘The Sopranos’ and ‘Blue Bloods’ star Steve Schirripa talks to the Eagle | Brooklyn Daily Eagle www.brooklyneagle.com. * Tony Sirico, näyttelijä * Paul Sorvino, näyttelijä == Kuvia == Tiedosto:Bensonhurst Chinatown (Bay Parkway).jpg|Bensonhurstin Chinatownia. Tiedosto:Sons of Israel Benson 21 Avs 1927 jeh.jpg|Synagoga Bensonhurstissa. Tiedosto:Churches in Bensonhurst, New York, NY, United States.jpg|Roomalaiskatolinen kirkko Bensonhurstissa. Tiedosto:18 Avenue.jpg|Bensonhurstia == Lähteet == Luokka:Brooklyn
Hatanpään terveysasema

Hatanpään terveysasema on Tampereen Hatanpään kaupunginosassa toimiva kaupungin terveysasema. Se sijaitsee Pyhäjärven itärannalla sijaitsevan Tays Hatanpään sairaalan rakennuksessa. Käynti terveysasemalle tapahtuu sairaalan pääovesta. ==Lähteet== ==Aiheesta muualla== *Hätätilanteet ja päivystys (tampere.fi) *Tays Ensiapu Acuta (Tays Keskussairaala, K-rakennus, Teiskontie 35, 33520 Tampere) (tays.fi) Luokka:Tampereen terveysasemat, terveyskeskukset ja terveyskeskuspäivystykset Luokka:Hatanpää
Perttelin Kajala

Kajala eli Perttelin Kajala on kylä Salossa, entisen Perttelin kunnan alueella. Kajala sijaitsee yhdystien 2401 varrella. Se voidaan joskus nähdä osaksi Inkerettä, sillä osa Kajalasta sijaitsee Inkereen taajamassa. Alueelta on matkaa Salon keskustaan noin 10 kilometriä. Kylän virallinen nimi muutettiin muotoon Perttelin Kajala Salon seudun kuntaliitoksen 2009 jälkeen, kun myös Kiskossa oli Kajala-niminen kylä, jonka nimeksi vastaavasti tuli Kiskon Kajala. Luokka:Perttelin kylät
Suunnistuksen maailmanmestaruuskilpailut 1976

Suunnistuksen maailmanmestaruuskilpailut 1976 pidettiin 24.–26. syyskuuta 1976 Ison-Britannian Aviemoressa. Kyseessä olivat lajin kuudennet maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä. == Miesten henkilökohtainen kilpailu == Matkan pituus 15,5 km. Sija Maa Kilpailija Aika 1 Egil Johansen 1.31.22 2 Rolf Pettersson 1.33.15 3 Svein Jacobsen 1.33.49 4 Risto Nuuros 1.34.32 5 Markku Salminen 1.36.31 6 Dieter Hulliger 1.39.27 7 Dieter Wolf 1.39.40 8 Gert Pettersson 1.40.26 9 Jaroslav Kačmarčík 1.40.55 10 Øystein Halvorsen 1.41.16 == Naisten henkilökohtainen kilpailu == Matkan pituus 8,9 km. Sija Maa Kilpailija Aika 1 Liisa Veijalainen 1.08.12 2 Kristin Cullman 1.10.31 3 Anne Lundmark 1.11.44 4 Mona Nørgaard 1.12.13 5 Gun-Viol Nynäs 1.13.04 6 Wenche Jacobsen 1.13.35 7 Sinikka Kukkonen 1.14.15 8 Kjellrun Sporild 1.14.17 9 Lotte Furrer 1.15.47 10 Ruth Humpel 1.16.17 == Miesten viesti == Sija Maa Kilpailijat Aika 1 Erik Johansson Gert Pettersson Arne Johansson Rolf Pettersson 4.10.41 2 Jan Fjærestad Øystein Halvorsen Svein Jacobsen Egil Johansen 4.19.08 3 Hannu Mäkirinta Markku Salminen Matti Mäkinen Kimmo Rauhamäki 4.23.41 4 Petr Uher Zdeněk Lenhart Pavel Ditrych Jaroslav Kačmarčík 4.27.50 5 Dieter Wolf Max Horisberger Dieter Hulliger Karl John 4.29.42 6 Mike Down Rik Plumb Chris Hirst Geoff Peck 4.42.53 == Naisten viesti == Sija Maa Kilpailijat Aika 1 Ingrid Ohlsson Kristin Cullman Anne Lundmark 2.42.46 2 Outi Borgenström Sinikka Kukkonen Liisa Veijalainen 2.43.05 3 Irén Rostás Magdolna Kovács Sarolta Monspart 2.49.22 4 Linda Verhe Wenche Jacobsen Kjellrun Sporild 2.52.45 5 Dana Tihcachova Anna Handzlová Renata Vlachová 2.56.45 6 Lotte Furrer Ruth Baumberger Anneliese Dütsch 3.01.15 == Mitalitaulukko == Sijoitus Maa Kulta Hopea Pronssi Yhteensä 1 2 2 1 5 2 1 1 1 3 2 1 1 1 3 4 0 0 1 1 == Lähteet == * 1976 Luokka:Vuoden 1976 urheilu Luokka:Skotlannin urheilu Luokka:Ylämaa (hallintoalue)
Tammelakeskuksen terveysasema

Tammelakeskuksen terveysasema on Tampereen Tammelassa toimiva kaupungin terveysasema. Se sijaitsee vajaa 600 metriä Tampereen rautatieasemalta itään. Terveysasemalla on tilat rakennuksessa, joka koostuu 1920-luvulla valmistuneesta vanhasta tehdasrakennuksesta ja 1990-luvulla siihen liitetystä uudisosasta. Terveysaseman lisäksi rakennuksessa on Tammelan lähitori (mm. neuvontapiste ja tapahtumapaikka) sekä Perheiden talo, joka on lapsiperheille tarkoitettu kohtaamispaikka. Aikaisemmin siellä oli Tammelan palvelukeskus. ==Lähteet== ==Aiheesta muualla== *Hätätilanteet ja päivystys (tampere.fi) *Tays Ensiapu Acuta (Tays Keskussairaala, K-rakennus, Teiskontie 35, 33520 Tampere) (tays.fi) Luokka:Tampereen terveysasemat, terveyskeskukset ja terveyskeskuspäivystykset Luokka:Tammela (Tampere)
High on Life

High on Life on hollantilaisen DJ-tuottaja Martin Garrixin kappale. Kappale sisältää myös laulaja Bonnin esittämiä sanoja ja sen julkaisi STMPD RCRDS singlenä 29. heinäkuuta 2018. Kappaleen ovat sanoittaneet Garrixin itsensä lisäksi Giorgio Tuinfort, Kristoffer Fogelmark sekä Albin Nedler ja sen tuottivat Matisse & Sadko, Garrix sekä Tuinfort. ==Lähteet== Luokka:Vuoden 2018 kappaleet Luokka:Martin Garrixin kappaleet
Myllyojan terveysasema

Myllyojan terveysasema oli Oulun Myllyojan kaupunginosassa toimiva kaupungin terveysasema.https://www.ouka.fi/uutiset/reformin-mediart-purkutaidenayttely- myllyojan-terveysasemalla-16-3132024 Sen naapurustossa sijaitsee muun muassa päiväkoti, Myllyojan koulu, kirjasto ja nuorisotalo. ==Lähteet== ==Aiheesta muualla== *Hätätilanteet ja päivystys (ouka.fi) Luokka:Oulun rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Myllyoja (Oulu)
Kaarina Lyly

Aune Kaarina Lyly, vuoteen 1948 Björkroth (12. tammikuuta 1907 Viipuri – 11. lokakuuta 1978 HelsinkiKuolleita. Kaarina Björkroth-Lyly. Helsingin Sanomat, 15.10.1978, s. 12.) oli suomalainen yrittäjä ja lausuntataiteilija. Kaarina Lylyn vanhemmat olivat koristemaalari Alarik Björkroth ja kassanhoitaja Emilia Everetz ja puoliso vuodesta 1948 palomestari Olli Oskari Lyly. Kaarina Lyly kävi kuusi luokkaa tyttökoulua ja teki opintomatkoja Viroon ja Ruotsiin. Hän työskenteli kangaskaupan omistajayrittäjänä ja johtajana, mutta samalla lausuntataiteilijana vuodesta 1936. Hän oli myös Karjalan nuoret -yhdistyksen sihteeri ja johtaja 1928–1934 ja Suomen lausujainliiton sihteeri vuodesta 1946. Lyly työskenteli myös lausunnan opettajana. Esiintyvä taiteilija hän oli kuolemaansa saakka. == Lähteet == Luokka:Suomalaiset lausujat Luokka: Suomalaiset yrittäjät Luokka:Vuonna 1907 syntyneet Luokka:Vuonna 1978 kuolleet
Bodak Yellow

Bodak Yellow on yhdysvaltalaisräppäri Cardi B:n sanoittama ja nauhoittama kappale. Sen julkaisi Atlantic Records räppärin Invasion of Privacy- studioalbumin ensimmäisenä singlenä 16. kesäkuuta 2017. Kappale on saanut vaikutteita yhdysvaltalaisräppäri Kodak Blackin kappaleesta "No Flockin" jota "Bodak Yellow" myös interpoloi. Kappale nousi Yhdysvaltain Billboard Hot 100-listan ensimmäiselle sijalle kolmeksi viikoksi, joka tekee Cardi B:stä kaikkien aikojen viidennen kyseisen listan kärkisijaa hallinneen naisräppärin sekä kaikkien aikojen toisen naisräppärin joka on hallinnut kärkisijaa soolokappaleella Lauryn Hillin kappaleen "Doo Wop (That Thing)" jälkeen joka saavutti vastaavan saavutuksen vuonna 1998. Kappaleelle on tehty myös Picture Perfectin ohjaama musiikkivideo, joka kuvattiin Dubaissa ja julkaistiin 24. kesäkuuta 2017. "Bodak Yellow" sai ehdokkuuksia 60:ssä Grammy palkintogaalassa kategorioissa "Paras rap-esitys" ja "Paras rap-kappale". Kappale voitti "Vuoden single" palkinnon Vuoden 2017 BET Hip Hop Awardsissa. ==Lähteet== Luokka:Vuoden 2017 kappaleet Luokka:Cardi B:n kappaleet
Kuussalon Kaarina

Kuussalon Kaarina on Kangasalla perimätietona kerrottu tarina 1600-luvulla Kuussalon kylässä asuneesta Kaarinasta, talonpoikaisnaisesta, johon nuori aatelismies oli rakastunut. Miehen suku kuitenkin juonitteli naisen noidaksi ja Kaarina joutui mestattavaksi. Kaarina ilmoitti ennen kuolemaansa, että mestauskivi tulisi vuotamaan verta todisteena hänen syyttömyydestään. Tarinan mukaan mestauskivi on muurattuna 1760-luvulla rakennetun Kangasalan kirkon vasemman takasivustan seinään. Tarua osaltaan heijastelee myös Kangasalan vaakuna, jossa on seitsemän punaista pisaraa symboloimassa verta vuotavaa kiveä. Kuussalon Kaarinan tarinaa popularisoi myös balladi, joka sävellettiin Oskar Uotilan (s. 1853, k. 1903) vuonna 1890 laatimaan runoon Kaarinan veri. pienoiskuva|Kangasalan kirkko ==Lähteet== Luokka:Kangasalan kulttuuri Luokka:Suomalaiset runot
Anywhere

Anywhere on brittiläisartisti Rita Oran kappale. Sen julkaisi Atlantic Records UK artistin Phoenix-studioalbumin toisena singlenä 20. lokakuuta 2017. Kappaleen ovat sanoittaneet Ali Tamposi, Brian Lee, Nick Gale ja Ora sekä sen tuottajat Alesso, Andrew Watt ja Sir Nolan. Kappale on haikea dance-pop ja electropop rakkauslaulu, joka kertoo eskapismista. Aikakauslehti The Guardian valitsi "Anywheren" viikon kappaleeksi. Kappale saavutti Britannian singlelistan toisen sijan, joka tekee siitä Oran yhdennentoista kyseisen listan kymmenen parhaan joukkoon sijoittuneen kappaleen. Kappaleelle on tehty myös Declan Whitebloomin ohjaama musiikkivideo, jolla nähdään Ora lukuisissa kohteissa ympäri New York Cityä. ==Lähteet== Luokka:Vuoden 2017 kappaleet Luokka:Rita Oran kappaleet
Heilurikello

Heilurikello on kello, jonka käynninsäätimenä toimii heiluri. Heilurin toimintaperiaatteen keksi Galileo Galilei, tarinan mukaan opiskeluaikoinaan Pisassa vuonna 1582. Galileo oivalsi, että heilurista saataisiin mekaaniseen kelloon hyvä käynninsäädin, sillä sen liike oli säännöllinen. Ensimmäisen heilurikellon suunnitteli ja rakennutti Galileon työn pohjalta vuonna 1657 Christiaan Huygens. Hänen heilurikellonsa oli tarkin kello, joka siihen asti oli nähty, ja sen tarkkuus oli luultavasti yksi minuutti päivässä. Ensimmäisen ankkurikäynnillä käyvän kellon teki Joseph Knibbin vuonna 1670. Ankkurikellossa on ankkuria muistuttavia varsia, jotka mahdollistavat huomattavasti aiempaa pienemmän heilurin heilahduksen. Siihen asti heiluri oli heilahtanut 90 astetta, mutta nyt heilahdus saatiin pienennettyä 12 asteeseen, mikä teki mahdolliseksi pitkän heilurin mahduttamisen kaappikellon sisään.Hart-Davis 2012, s. 182–187. Sähköä alettiin käyttää heilurin työntämiseen ja kellon pyörittämiseen 1830-luvulta alkaen. Saksalainen laitevalmistaja Sigmund Riefler patentoi vuonna 1889 uuden käyntimekanismin, jossa heilurin heilumisesta vastaava sykäys oli heiluria tukevan joustavan metallihihnan vastuulla. Riefler-kellon tarkkuus oli 10 millisekuntia/päivä.Hart-Davis 2012, s. 197–198. ==Lähteet== * ===Viitteet=== == Aiheesta muualla == Luokka:Kellot